স্টাফ রিপোর্টার ॥ হবিগঞ্জ হাইস্কুল এন্ড কলেজের সহকারি শিক্ষিকা শিউলি রাণী দাসকে অঞ্জনা হত্যা মামলা থেকে অব্যাহতি প্রদানের দাবিতে হবিগঞ্জ জেলা প্রশাসক ও পুলিশ সুপারের নিকট গতকাল স্মারকলিপি দিয়েছেন জেলার সর্বস্তরের শিক্ষকবৃন্দ। স্মারকলিপিতে তারা উল্লেখ করেন, গত ১৬ আগষ্ট নবীগঞ্জ উপজেলা স্বাস্থ্য কমপ্লেক্সে সংঘটিত অঞ্জনা হত্যা মামলায় হবিগঞ্জ হাইস্কুল এন্ড কলেজের সহকারি শিক্ষিকা শিউলী রাণী দাসকে অহেতুক ভাবে ষড়যন্ত্রমুলক ভাবে আসামী করে হয়রানি করা হচ্ছে। প্রকৃতপক্ষে তিনি হবিগঞ্জ শহরের পুরান মুন্সেফীর বাসায় দীর্ঘদিন ধরে বসাবাস করে আসছেন। তার কনিষ্ঠ সন্তান সৈকত কান্তি দেব হবিগঞ্জ সরকারি উচ্চ বিদ্যালয়ের জেএসসি পরীক্ষার্থী। তার বড় ছেলে উক্ত বিদ্যালয় থেকে জিপিএ-৫ পেয়ে (মেধাবৃত্তিসহ) বর্তমানে সে জালালবাদ ক্যান্টনমেন্ট স্কুল এন্ড কলেজে দ্বাদশ শ্রেণিতে অধ্যায়নরত। গত ১৫ ...